ຟີ​ລິບ​ປີນ​ແລະຈີນ ຍັງຕົກລົງກັນບໍ່ໄດ້ ກ່ຽວກັບເຂດນໍ້າແດນດິນ ໃນທະເລຈີນໃຕ້ນັ້ນ
ຟີ​ລິບ​ປີນ​ຈົ່ມ​ວ່າ ​ໄດ້​ມີ​ການ​ປະ​ເຊີນ​ໜ້າ​ກັນ​ຢ່າງ​ນ້ອຍ 7 ຄັ້ງ​ກັບ​ຝ່າຍ​ຈີນ ຢູ່​ໃນ​ຫລາຍໆ​ບ່ອນ ໃນເຂດທະເລຈີນໃຕນນ.
ປາກົດວ່າ ຟີລິບປີນແລະຈີນ ບໍ່ໄດ້ຫຍັບເຂົ້າໄປໃກ້ການແກ້ໄຂບັນຫາຂັດແຍ້ງກັນ ກ່ຽວກັບ ການອ້າງເອົາກໍາມະສິດໃນດິນແດນບາງແຫ່ງ ໃນເຂດທະເລຈີນໃຕ້ນັ້ນແຕ່ຢ່າງໃດເລີຍ ລຸນ ຫລັງການໄປຢ້ຽມຢາມປະເທດຈີນຂອງລັດຖະມົນຕີການຕ່າງປະເທດຟີລິບປີນໃນທ້າຍສັບປະ ດາແລ້ວນີ້ ທ່ານ Del Rosario ລັດຖະມົນຕີການຕ່າງປະເທດຟີລິບປີນ ກ່າວໃນມື້ວັນຈັນ ຜ່ານມາວ່າ ປະເທດຂອງທ່ານຢາກຈະເອົາການກ່າວອ້າງກໍາມະສິດຂອງຕົນນັ້ນ ຂຶ້ນສະເໜີຕໍ່ ສານນຶ່ງຂອງສະຫະປະຊາຊາດ ວັນນະສອນມີລາຍງານເລື້ອງນີ້ ມາສະເໜີທ່ານ ຟີລິບປີນຈົ່ມວ່າ ໄດ້ມີການປະເຊີນໜ້າກັນຢ່າງນ້ອຍ 7 ຄັ້ງກັບຝ່າຍຈີນ ຢູ່ໃນຫລາຍໆບ່ອນ ທີ່ຟີລິບປີນເວົ້າວ່າເປັນສ່ວນນຶ່ງຂອງດິນແດນຂອງຕົນຢ່າງແຈ້ງຂາວ ໃນເຂດທະເລຈີນໃຕ້ນັ້ນ ລັດຖະມົນຕີການຕ່າງປະເທດຟີລິບປີນ ທ່ານ ແດລ ໂຣຊາຣິໂອ (Del Rosario) ກ່າວວ່າ ແຕ່ຝ່າຍຈີນກໍຍັງຢືນຢັດວ່າ ຕົນບໍ່ໄດ້ລ່ວງລໍ້າເຂົ້າໄປໃນດິນແດນຂອງຟີລິບປີນ ແລະທ່ານກໍໄດ້ບອກພວກເຈົ້າໜ້າທີ່ຈີນວ່າ ປະເທດຂອງທ່ານພ້ອມແລ້ວ ທີ່ຈະປ້ອງກັນຕົນເອງ ບົນພື້ນ ຖານຂອງກົດໝາຍສາກົນ ທ່ານໂຣຊາຣິໂອເວົ້າວ່າ “” ຟີລິບປີນໄດ້ທວງຢູ່ສະເໝີມາ ໃຫ້ ຈີນຍຶດໝັ້ນຕໍ່ສົນທິສັນຍາຂອງສະ ຫະປະຊາຊາດວ່າດ້ວຍກົດໝາຍ ກ່ຽວກັບທະເລ ທີ່ອະນຸມັດໃຫ້ແຕ່ ລະປະເທດມີເຂດເສດຖະກິດພິ ເສດຂອງຕົນເອງໃນວົງລັດສະໝີ 200 ໄມລ໌ທະເລ ຫລືປະມານ 371 ຫລັກ ໄກອອກໄປຈາກຊາຍຝັ່ງທະເລຂອງຕົນ ຟີລິບ ປີນເວົ້າວ່າ ການລ່ວງລໍ້າເມື່ອໝໍ່ໆມານີ້ຂອງຈີນໄດເກີດຂຶ້ນຢູ່ພາຍໃນເຂດເສດຖະກິດພິເສດ ຂອງຕົນ ຝ່າຍຈີນນັ້ນຢືນຢັດວ່າ ຕົນໄດ້ມີອະທິປະໄຕເໜືອເກືອບວ່າຂົງເຂດທັງໝົດຂອງ ທະເລຈີນໃຕ້ນັ້ນ ມາເປັນເວລາຫລາຍສັດຕະວັດແລ້ວ ໝູ່ເກາະ Spratlys ໃນເຂດທະ ເລຈີນໃຕ້ ທີ່ເຊື່ອກັນວ່າອຸດົມ ສົມບູນໄປດ້ວຍບໍ່ນໍ້າມັນແລະ ແກສທໍາມະຊາດຢ່າງມະຫາ ສານນັ້ນ ແມ່ນມີຫລາຍປະເທດ ອ້າງເອົາກໍາມະສິດໂດຍທັງໝົດ ຫລືເປັນບາງສ່ວນ ຊຶ່ງນອກຈາກ ຈີນແລະຟີລິບປີນແລ້ວ ກໍມີໂຮມ ທັງຫວຽດນາມ ມາເລເຊຍ ບຣູໄນ ແລະ ໄຕ້ຫວັນ ໃນກອງປະຊຸມໃຫ້ສໍາພາດຂ່າວ ໃນມື້ວັນຈັນແລ້ວນັ້ນ ລັດຖະມົນ ຕີຕ່າງປະເທດ ແດລ ໂຣຊາຣິໂອ ກ່າວວ່າ ເຖິງແມ່ນມີຄວາມເຄ່ງ ຕຶງກ່ຽວກັບເລື່ອງການຍາດແຍ່ງ ກັນອ້າງເອົາກໍາມະສິດໃນເຂດ ແດນຕ່າງໆນັ້ນກໍຕາມ ແຕ່ທ່ານຍັງມີຄວາມຫວັງຢູ່ວ່າ ຄວາມສໍາພັນກັບຈີນ ຈະເປັນປົກກະຕິ ຫລາຍຂຶ້ນກ່ວາເກົ່າ ແລະທ່ານຫວັງວ່າ ຈະບໍ່ມີການປະເຊີນໜ້າກັນຕື່ມອີກ ລະຫວ່າງເຮືອ ຂອງຝ່າຍຈີນ ແລະກໍາປັ່ນລາດຕະເວນຂອງຟີລິບປີນ ທ່ານໂຣຊາຣິໂອເວົ້າວ່າ: “” ທ່ານ ແດລ ໂຣຊາຣິໂອ ກ່າວຕໍ່ໄປວ່າ ຈີນຍັງຄົງຢືນຢັດຢ່າງໜັກແໜ້ນວ່າ ຕົນມັກຈັດການ ກັບບັນຫາການຜິດຖຽງກັນເລື່ອງດິນແດນນີ້ ແບບນຶ່ງຕໍ່ນຶ່ງໂດຍຜ່ານການເຈລະຈາສອງຝ່າຍ ໂດຍບໍ່ຕ້ອງພົວພັນກັບພັກຝ່າຍຈາກທາງນອກ ເຊ່ນສານສະຫະປະຊາຊາດນັ້ນ ການເດີນທາງໄປຢ້ຽມຢາມຈີນຂອງລັດຖະມົນຕີການຕ່າງປະເທດຟີລິບປີນ ແມ່ນເພື່ອປູພື້ນ ຖານ ສໍາລັບການຢ້ຽມຢາມຂອງປະທານາທິບໍດີຟີລິບປີນ ທ່ານ ເບນິກໂນ ອາກີໂນ (Benigno Aquino) ທີ່ຄາດວ່າຈະມີຂຶ້ນໃນທ້າຍເດືອນສິງຫາ ຫລືບໍ່ກໍຕົ້ນເດືອນກັນຍາປີນີ້